

  

# RENDÉSZET-TUDOMÁNY-AKTUALITÁSOK

A rendészettudomány a fiatal kutatók szemével - 2020. december 10.

# ONLINE KONFERENCIA FELHÍVÁS

A Doktoranduszok Országos Szövetsége Rendészettudományi Osztály szeretettel meghívja az érdeklődőket a rendészettudományi témában idén ismételten megrendezésre kerülő ***Rendészet - Tudomány – Aktualitások, A rendészettudomány a fiatal kutatók szemével - 2020*** című online konferenciára.

A konferenciára rendészettudomány, hadtudomány, közigazgatástudomány, pszichológia, kriminológia, neveléstudomány, jogtudomány témakörökben várjuk a doktoranduszokat, kutatókat és a doktori tanulmányok iránt érdeklődő gyakorlatban dolgozó szakembereket is előadóként és vendégként egyaránt.

A konferencia hivatalos nyelve: magyar.

**A regisztráció és az absztraktok leadási ideje:** 2020. október 30.23:59

**A regisztrációs felület**: [*https://ludevent.uni-nke.hu/event/313/registrations/532/*](https://ludevent.uni-nke.hu/event/313/registrations/532/)

A szervezők minden absztraktot lektorálási folyamatnak vetnek alá. Az absztrakt bírálat esetleges negatív eredménye a jelentkezés elutasítását vonja maga után. A lektorálás eredményéről minden jelentkező 2020. november 06-ig elektronikus értesítést kap.

Amennyiben az előadó publikálni kívánja előadása tartalmát, a formai követelményeknek megfelelő tudományos igényességű tanulmányt legkésőbb 2020. november 15-ig el kell küldenie a *dosz.rendeszettudomany@gmail.com* címre. A tanulmányok lektorálást követő esetleges javítására: 2020. december 01 - 03. között lesz lehetőség.

A tanulmányok ISBN számmal ellátott lektorált, nyomtatott konferenciakötetben, míg az absztraktok egy online absztraktkötetben kerülnek kiadásra. Az előadás megtartása nélkül a publikációk (tanulmány, absztrakt) megjelentetése nem lehetséges.

**A konferencia- és az absztrakt kötet megjelenése**: 2020. december 10.

A konferencia online felületen, szekciókba szervezve kerül megrendezésre. A konferencián a 15 perces előadások után 5 perc vitára, hozzászólásra lesz lehetőség. Az online felület elérhetőségéről 2020. december 07-ig minden regisztrált résztvevő elektronikus értesítést kap.

**Részvételi díj: 5 000,- Ft/fő**

**Részvételi díj befizetése:** 2020. november 15-ig.

A részvételi díj magában foglalja:

* a konferencián való részvétel,
* ISBN számmal ellátott konferenciakötet,
* absztraktkötet,
* szekciónként a legjobb absztraktot benyújtó jelentkezőnek egy-egy könyvjutalom,
* a lektorálás alapján a legjobb tanulmány benyújtójának egy könyvjutalom.

A konferenciakötetet, az absztraktkötetet, a részvételről szóló igazolást, az esetleges jutalmat postán küldjük ki a résztvevőknek, amelyhez kérjük, hogy a regisztráció során adják meg az ehhez szükséges adataikat.

A konferencia részvételi díját az alábbi bankszámlaszámra kérjük átutalni az absztrakt lektorálásának eredményére vonatkozó jelzés után legkésőbb 2020. november 15-ig.

Kedvezményezett: Doktoranduszok Országos Szövetsége

Számlaszáma: 11600006-00000000-62169239 (Erste Bank ZRt.)

Közlemény: rtodoszkonferencia dec10

A tavaszi időszakban megtörtént regisztrációt jelen konferenciára is érvényesnek tekintjük. Aki esetlegesen meggondolta magát és nem szeretne részt venni a decemberi konferencián, attól azt kérjük, hogy ezen döntését 2020. október 30-ig jelezze a Barath.Noemi.Emoke@uni-nke.hu címre küldött levelében. Ezen személyek esetében, amennyiben megtörtént a részvételi díj befizetése, akkor az visszautalásra kerül.

**Információ:** Barath.Noemi.Emoke@uni-nke.hu, Baráth Noémi – 06 30 597 55 70

Együttműködő partnerünk: Nemzeti Közszolgálati Egyetem, Rendészettudományi Kara és az NKE Doktorandusz Önkormányzat, valamint a Belügyi Tudományos Tanács.

A pályázat az Emberi Erőforrások Minisztériuma megbízásából az Emberi Erőforrás Támogatáskezelő által meghirdetett Nemzeti Tehetség Program NTP-FKT-M-18-0003 kódszámú pályázati támogatásból valósult meg.